stanford-oval/wikipedia huggingface dataset:
עונת 2021/2022 בליגת העל בהוקי קרח
קבוצות הליגה לעונת 2021/2022

| קבוצה | מקום בעונה 2020/2021 |
| --- | --- |
ראשון דווילס: 1
מכבי צעירי מטולה: 2
מועדון הוקי בת ים: 3
פתח תקווה ווינגס: 4
נינג'ס חולון: 6
ראשון טייגרס: 1 בית ב' (ליגה לאומית)
הליגה הסדירה > טבלה

| מקום | קבוצה | משחקים | ניצחונות | ניצחונות עונשין | הפסדים עונשין | הפסדים | שערי זכות | שערי חובה | הפרש שערים | ניקודות |
| --- | --- | --- | --- | --- | --- | --- | --- | --- | --- | --- |
| 1 | ראשון דווילס | 10 | 9 | 0 | 0 | 1 | 62 | 17 | 45+ | 27 |
| 2 | מכבי צעירי מטולה | 10 | 7 | 0 | 0 | 3 | 40 | 20 | 20+ | 21 |
| 3 | ראשון טייגרס | 10 | 5 | 0 | 0 | 5 | 31 | 38 | 7- | 15 |
| 4 | מועדון הוקי בת ים | 10 | 4 | 1 | 0 | 5 | 39 | 33 | 6+ | 14 |
| 5 | פתח תקווה ווינגס | 10 | 4 | 0 | 1 | 5 | 30 | 44 | 14- | 13 |
| 6 | נינג'ס חולון | 10 | 0 | 0 | 0 | 10 | 7 | 57 | 50- | 0 |
הליגה הסדירה > תוצאות

| קבוצות | ראשון דווילס | מכבי צעירי מטולה | מועדון הוקי בת ים | פתח תקווה ווינגס | ראשון טייגרס | נינג'ס חולון |
| --- | --- | --- | --- | --- | --- | --- |
| ראשון דווילס |  | 7:4 0:5(הפ. ט.) | 3:1 5:1 | 6:1 8:2 | 12:2 11:1 | 5:0(נצ. ט.) 5:0(נצ. ט.) |
| מכבי צעירי מטולה | 4:7 5:0(נצ. ט.) |  | 6:4 4:1 | 5:0(נצ. ט.) 5:0(נצ. ט.) | 1:3 0:5(הפ. ט.) | 5:0(נצ. ט.) 5:0(נצ. ט.) |
| מועדון הוקי בת ים | 1:3 1:5 | 4:6 1:4 |  | 4:3(Penalty) 5:6 | 5:3 3:0 | 7:3 8:0 |
| פתח תקווה ווינגס | 1:6 2:8 | 0:5(הפ. ט.) 0:5(הפ. ט.) | 3:4(Penalty) 6:5 |  | 2:1 3:6 | 7:4 5:0(נצ. ט.) |
| ראשון טייגרס | 2:12 1:11 | 3:1 5:0(נצ. ט.) | 3:5 0:3 | 1:2 6:3 |  | 5:0(נצ. ט.) 5:0(נצ. ט.) |
| נינג'ס חולון | 0:5(הפ. ט.) 0:5(הפ. ט.) | 0:5(הפ. ט.) 0:5(הפ. ט.) | 3:7 0:8 | 4:7 0:5(הפ. ט.) | 0:5(הפ. ט.) 0:5(הפ. ט.) |  |
הליגה הסדירה > לוח ופרוטוקולים של משחקים

01. 19.11.2021 ראשון טייגרס — ראשון דווילס 12:2
02. 03.12.2021 נינג'ס חולון — ראשון דווילס 5:0 (הפסד טכני)
03. 06.12.2021 ראשון טייגרס — פתח תקווה ווינגס 3:1
04. 11.12.2021 ראשון דווילס — פתח תקווה ווינגס 1:6
05. 16.12.2021 מועדון הוקי בת ים — מכבי צעירי מטולה 6:4
06. 16.04.2021 נינג'ס חולון — מכבי צעירי מטולה 5:0 (הפסד טכני)
07. 20.12.2021 ראשון טייגרס — מועדון הוקי בת ים 5:3
08. 29.12.2021 פתח תקווה ווינגס — מועדון הוקי בת ים 4:3
09. 08.01.2022 נינג'ס חולון — מועדון הוקי בת ים 7:3
10. 17.01.2022 ראשון טייגרס — מועדון הוקי בת ים 3:0
שלב הנוקאאוט > חצי גמר

| קבוצה א' | תוצאה | קבוצה ב' | תאריך | מקום |
| --- | --- | --- | --- | --- |
| ראשון טייגרס | 2 : 5 (0:1, 2:1, 3:0) | מכבי צעירי מטולה | 18.06.2022 | מרכז קנדה, מטולה |
| מועדון הוקי בת ים | 3 : 5 (0:1, 3:1, 2:1) | ראשון דווילס | 25.06.2022 | Ice Peaks, חולון |
שלב הנוקאאוט > חצי גמר > משחק על מקום שלוש

| קבוצה א' | תוצאה | קבוצה ב' | תאריך | מקום |
| --- | --- | --- | --- | --- |
| ראשון טייגרס | 5:0 (ניצחון טכני) | מועדון הוקי בת ים | 20.08.2022 22:15 | Ice Peaks, חולון |
שלב הנוקאאוט > חצי גמר > גמר

| קבוצה א' | תוצאה | קבוצה ב' | תאריך | מקום |
| --- | --- | --- | --- | --- |
| מכבי צעירי מטולה | 1:2 (0:2, 0:0, 1:0) | ראשון דווילס | 13.08.2022 20:45 | מרכז קנדה, מטולה |
הערות שוליים

↑  בדרך לטופ טאלנט: תכירו את ארתור צ'רניאק, באתר ynet, 14 בפברואר 2023
↑  בכמה גזרות
פול מיטשל

פול מיטשל השלישי (באנגלית: Paul Mitchell III;‏ 14 בנובמבר 1956 – 15 באוגוסט 2021) היה פוליטיקאי ואיש עסקים אמריקאי, שכיהן כחבר בית הנבחרים של ארצות הברית מטעם מחוז הקונגרס העשירי של מדינת מישיגן בשנים 2021-2017. מיטשל, שהיה חבר המפלגה הרפובליקנית ובהמשך עצמאי, סיים את כהונתו בינואר 2021 לאחר שהודיע ביולי 2019 כי אין בכוונתו להתמודד בבחירות 2020.
ביוגרפיה

מיטשל נולד בבוסטון, בירת מסצ'וסטס, וגדל בין ששת אחיו בעיירה ווטרפורד שבמישיגן. הוא סיים את לימודי תואר ראשון באוניברסיטת המדינה של מישיגן ב-1978. מיטשל היה הבעלים והמנהל של מרכז החינוך הרפואי "רוס". ב-2013 התמודד מיטשל לסנאט של מישיגן מטעם המחוז ה-32 אך בהמשך פרש מהמירוץ. מאוחר יותר התמנה ליושב ראש "קואליציית האמונה והחופש", מוסד ללא כוונת רווח.
בבחירות 2014 בארצות הברית התמודד מיטשל לבית הנבחרים של ארצות הברית מטעם מחוז הקונגרס הרביעי של מישיגן, אך הפסיד בבחירות המקדימות שנערכו במפלגה הרפובליקנית לג'ון מולנאר.
ב-2015 עבר מיטשל להתגורר בתחומי מחוז הקונגרס העשירי של מישיגן במטרה להתמודד לבית הנבחרים מטעם אותו המחוז לקראת בחירות 2016, בעקבות החלטתה של חברת בית הנבחרים קנדיס מילר שלא להתמודד לבחירה מחדש. הוא זכה בבחירות המקדימות וגבר על יריביו פיל פבלוב ואלן סנבורן. ביום הבחירות הכלליות גבר על יריבו מהמפלגה הדמוקרטית פרנק אקביטי ונבחר אל הקונגרס ה-115 של ארצות הברית. מיטשל הושבע לתפקידו בראשית ינואר 2017. הוא חבר בוועדת המחקר הרפובליקנית, והצביע בעד "חוק הבריאות האמריקאי" שיזמו הרפובליקנים בקונגרס במטרה להחליף את חוק הגנת החולה וטיפול בר השגה.
בסמוך להודעת פרישתו מהקונגרס, זמן קצר לאחר שנשיא ארצות הברית דונלד טראמפ פרסם רשומה ברשת החברתית "טוויטר" ב-14 ביולי בו קרא לחברות הקונגרס אילהאן עומאר, רשידה טליב, אייאנה פרסלי ואלכסנדריה אוקסיו-קורטז (הידועות כחברות הסקווד) לשוב לארץ מקורן, התקשר מיטשל למנהיג הרפובליקנים בבית הנבחרים קווין מקארתי וביקש ממנו לדרוש מהנשיא לחדול משימוש ברטוריקה שכזו. ביולי 2019 הודיע מיטשל כי לא יתמודד לתקופת כהונה שלישית בבית הנבחרים, בנימוק כי מאס ב"רטוריקה ועוקצנות" של וושינגטון הבירה בשל רצונו לבלות זמן רב יותר עם משפחתו. במקומו נבחרה אל בית הנבחרים ליסה מקליין.
ב-15 בדצמבר 2020, פחות מחודש ימים לתום כהונתו, הכריז מיטשל על עזיבתו את המפלגה הרפובליקנית בשל חילוקי הדעות שלו עם הנשיא דונלד טראמפ ומאמצי הנשיא לערער על תוצאות הבחירות לנשיאות ארצות הברית 2020. מיטשל הודיע גם כי יבקש ממזכיר בית הנבחרים לשנות את השתייכותו הפוליטית מ"רפובליקני" ל"עצמאי".
נפטר ב-15 באוגוסט 2021 לאחר מאבק במחלת הסרטן.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  מארק טאוור, Saginaw County businessman Paul Mitchell drops out of 32nd State Senate District race, באתר MLive.com‏, 15 בינואר 2013 (באנגלית)
↑  מארק טאוור, Sen. John Moolenaar defeats Paul Mitchell in 4th District congressional Republican primary race, באתר MLive.com‏, 6 באוגוסט 2014 (באנגלית)
↑  קת'לין גריי, Saginaw businessman Paul Mitchell enters race to replace Candace Miller, באתר דטרויט פרי פרס, 13 ביולי 2015 (באנגלית)
↑  רייצ'ל בייד, Trump’s takeover of GOP forces many House Republicans to head for the exits, באתר וושינגטון פוסט, 22 בספטמבר 2019 (באנגלית)
↑  טוד ספנגלר, Rep. Paul Mitchell won't run again, complains of 'rhetoric and vitriol' in Washington, באתר פרי דטרויט פרס, 24 ביולי 2019 (באנגלית)
↑  ניקולס פנדוס, Representative Paul Mitchell leaves Republican Party over its refusal to accept Trump’s loss., באתר הניו יורק טיימס, 14 בדצמבר 2020 (באנגלית)
↑  מת'יו צ'או, Michigan congressman quits GOP over Trump’s election fights, באתר פוליטיקו, 14 בדצמבר 2020 (באנגלית)
↑  פול לה בלאנק, Former Michigan Rep. Paul Mitchell dies at 64 after cancer battle, באתר CNN‏, 16 באוגוסט 2021 (באנגלית)
| --- | --- |
בקרת זהויות :  LCCN: no2020054389  US Congress: M001201  VIAF: 5289158858101044490009   WorldCat (עם VIAF): 5289158858101044490009
פסודוסקפירינכוס

| פסודוסקפירינכוס |
| --- | --- |
 חדקן אמו דריה
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
סדרה:: חדקנאים
תת־סדרה:: Acipenseroidei
משפחה:: חדקניים
סוג:: פסודוסקפירינכוס
שם מדעי
 Pseudoscaphirhynchus ‏Nikolsky, 1900

פסודוסקפירינכוס (שם מדעי: Pseudoscaphirhynchus) הוא סוג של דגי גרם סחוס גרמי ממשפחת החדקניים החיים רק במרכז אסיה לימת אראל והנהרות הקרובים אליה. בסוג זה 3 מינים שכולם מצויים בסכנת הכחדה חמורה, וייתכן שהמין חדקן סיר דריה כבר נכחד מאחר שהוא לא נראה מאז 1960 בטבע.
סוג זה כולל את המינים הקטנים ביותר במשפחה שאורכו של הקטן ביותר, חדקן גמדי לא עולה על 27 סנטימטרים ומשקל 50 גרם. המינים בעלי גוף שטוח, חוטם שטוח ודק בעל בינים ארוכים העוזרים לחוש את הסביבה והם בעלי "שובל" ארוך ודק על אונת הזנב העליונה.
סוג זה מקורב לסוג סקפירינכוס הנפוץ בנהרות אמריקה הצפונית.
מינים

חדקן סיר דריה (Pseudoscaphirhynchus fedtschenkoi)
חדקן גמדי (Pseudoscaphirhynchus hermanni)
חדקן אמו דריה (Pseudoscaphirhynchus kaufmanni)
פיתול (אלגברה)

באלגברה, פיתול הוא התכונה של איברים במודול להגיע אל איבר האפס אם מכפילים אותם בגורם מתאים. בחבורה, איבר מפותל הוא איבר בעל סדר סופי, וחבורה נקראת חסרת פיתול אם אין בה איברים כאלה.
כשהחבורה  A אבלית, אוסף האיברים המפותלים מהווה תת חבורה הנקראת "תת-חבורת הפיתול" של  A. במקרה כזה, חבורת המנה חסרת פיתול.
חבורה אבלית אינה אלא מודול מעל חוג המספרים השלמים, ולכן אפשר להכליל מושגים אלה לכל מודול. איבר  x של מודול  M מעל חוג  R נקרא איבר מפותל אם קיים  r\neq 0 בחוג, שאינו מחלק-אפס, כך ש- rx=0. המודול מפותל אם כל האיברים שלו מפותלים, וחסר פיתול אם אין לו איברים כאלה. לדוגמה, כל מודול חופשי הוא חסר פיתול. המודול הוא נאמן אם לא קיים גורם פיתול משותף, כלומר איבר  r\neq 0 בחוג כך ש- rM=0. מעל תחום שלמות, כל מודול חסר פיתול הוא נאמן (מאידך מעל חוג קומוטטיבי מקומי כל מודול הוא חסר פיתול, בעוד שמנות של החוג אינן נאמנות). מעל תחום ראשי מודול חסר פיתול הוא חופשי (ומעל תחום בזו, מודול נוצר סופית חסר פיתול הוא חופשי).
מעל חוג קומוטטיבי, האוסף  t(M) של איברים מפותלים במודול  M מהווה תת-מודול. אם החוג הוא תחום שלמות, מודול המנה  M/t(M) חסר פיתול, ולכן מעל תחומי שלמות מהווה תת-המודול של האיברים המפותלים מעין רדיקל של מודולים. במקרה הלא קומוטטיבי נדרשות הנחות נוספות כדי להבטיח שאוסף האיברים המפותלים יהיה תת-מודול; למשל, זה המצב אם החוג מקיים את תנאי אור.
בתורת החוגים חוקרים גם פיתול יחסי. בהינתן חוג  A ואידיאל  I\subseteq A, מגדירים את תת-מודול ה- I-פיתול של מודול שמאלי  M להיות המודול  \Gamma _{I}(M)=\{m\in M:\exists n,I^{n}\cdot m=0\}. בדרך זו מתקבל פונקטור מדויק משמאל, שהפונקטור הנגזר מימין שלו  R\Gamma _{I} הוא בעל חשיבות רבה בגאומטריה. הקוהומולוגיה של פונקטור זה נקראת קוהומולוגיה מקומית. במקרה הקומוטטיבי, מדואליות גרינלס-מיי (Greenlees-May) נובע קשר הדוק של פונקטור זה לפונקטור ההשלמה.
חוסר פיתול וחליקות

מודול  M מעל תחום  R הוא חליק אם לכל סקלר  a השונה מאפס,  aM=M. היינו, מודול הוא חליק אם פעולת הכפל בכל סקלר היא על, בשעה שהמודול חסר פיתול אם פעולת הכפל בכל סקלר היא חד-חד-ערכית. תכונה זו יוצרת דואליות מובהקת בין שני המושגים. למשל, כל מודול פרויקטיבי הוא חסר פיתול, וכל מודול אינג'קטיבי הוא חליק. יתרה מזו, אם  R תחום שלמות:
אם  T פונקטור קווריאנטי מדויק משמאל, אז לכל מודול חסר פיתול  M, גם  T(M) חסר פיתול;
אם  T פונקטור קווריאנטי מדויק מימין, אז לכל מודול חליק  M, גם  T(M) חליק;
אם  T פונקטור קונטרווריאנטי מדויק משמאל, אז לכל מודול חליק  M, המודול  T(M) חסר פיתול;
ואם  T פונקטור קונטרווריאנטי מדויק מימין, אז לכל מודול חסר פיתול  M, המודול  T(M) חליק.
הערות שוליים

↑  Eilenberg and Cartan, Chapter 6
פוניינטה אלמריאנסה

| --- | --- |

 מדינה:  ספרד ספרד
 שטח:  971 קמ"ר
 אוכלוסייה:  ‏
  ‑ במחוז:  259,357 (2018)
 קואורדינטות:  36°46′56″N 2°44′35″W﻿ / ﻿36.782338888889°N 2.74315°W﻿ / 36.782338888889; -2.74315 
 he
 
ים הפלסטיק של אלמריה, כפי שנראה מתחנת החלל הבין-לאומית
פוניינטה אלמריאנסה (בספרדית: Poniente Almeriense) היא קומרקה במחוז אלמריה, ספרד. מוכרת בשם "ים הפלסטיק" (Mar de plástico) בשל האזור העצום המכוסה כולו בחממות. הקומרקה מכילה עשר רשויות (העשירית, בלנגרה, נוצרה ב-2015 מחלק מעיריית ברחה) ו-259,357 תושבים בשטח של 971 קמ"ר. "ים הפלסטיק" היה אחד מהנושאים של We feed the world, סרט דוקומנטרי משנת 2005; והתפאורה של דרמת הפשע הספרדית Mar de plástico.
התוצרת החקלאית האופיינית של החממות הם: מלפפונים, אבטיחים, חצילים, קישואים, אפרסקים, פלפלים ועגבניות, כאשר הקומרקה הפורה מייצרת לבדה כחמישית מהתוצרת פירות וירקות של ספרד כולה.
הקומרקה גובלת בים אלבוראן מדרום, העיר אלמריה ממזרח, סיירה דה גאדור מצפון ועיריית אלבונול (במחוז גרנדה) ממערב.
חלוקה מוניציפלית

| עיריה | אוכלוסִיה 2011 | אוכלוסייה 2018 |
| --- | --- | --- |
| אדרה | 24,375 | 24,859 |
| בלנגרה + | - | 2,983 |
| ברחה + | 15,155 | 12,381 |
| דליאס | 4,007 | 4,031 |
| אל אג'ידו | 80,839 | 84,710 |
| אניקס | 426 | 418 |
| פליקס | 663 | 642 |
| לה מוג'ונרה | 8,476 | 9,003 |
| רוקטאס זה מאר | 86,799 | 94,925 |
| ויקאר | 23,482 | 25,405 |
| סך הכול | 244,222 | 259,357 |
הערות שוליים

1 2  Estimate at 1 January 2018: Instituto Nacional de Estadística, Madrid.
↑  "Greenhouse Farming". my almeria. נבדק ב-21 בספטמבר 2021. {{cite web}}:  (עזרה)
↑  Census at 1 November 2011: Instituto Nacional de Estadística, Madrid.
עיצורים וילוניים

עיצורים וילוניים (Velar) הם עיצורים המופקים בבסיס החיתוך הנוצר בין גב הלשון לווילון (החך הרך). בעברית כיום העיצורים הוילוניים מיוצגים באותיות ג, כּ דגושה, הנהגית כיום באותה צורה כמו ק). כמו כן במילים שאולות מן הלועזית כמו נג במשחק הפינג פונג, בו הנון וילונית.
הווילוניים הסותמים אינם נדירים ומצויים בשפות רבות. את הוילוני האפי ניתן למצוא בשפות גרמאניות רבות מיוצג באמצעות צירוף האותיות ng ובכל גרסאות האלפבית הרוני היה לעיצור זה ייצוג באות ייחודית.
את הוילוני החוכך הקולי ניתן למצוא בערבית, יוונית, הולנדית, פורטוגזית, ספרדית, בלארוסית, אוקראינית וצ'כית. הוילוני החוכך האטום מופיע בכל השפות בהן מופיע מקבילו הקולי, אך בנוסף הוא יכול להופיע גם בלעדיו – לדוגמה, בגרמנית הוא מיוצג באמצעות צירוף האותיות ch לאחר תנועות אחוריות. הוא קיים גם בשאר השפות הסלאביות ובעברית. כאשר מופיעים בטבלה שני עיצורים באותה משבצת, הימני קולי והשמאלי אטום.
| וילוני | אחוריים> .וילוני | אחוריים> . |
| --- | --- | --- |
| אפי | ŋ | ŋ̊ |
| סותם | g | k |
| חוכך (צדי) | ɣ | x |
| חוכך (צדי) | ʟ̝ | ʟ̝̊ |
| מקורב (צדי) | ɰ | ɰ̊ |
| מקורב (צדי) | ʟ | ʟ̥ |
| מקיש צדי | ʟ̆ | ʟ̥̆ |
| מחוכך (צדי) | ɡɣ | kx |
| מחוכך (צדי) | ɡʟ̝ | kʟ̝̊ |
| מפונם | ɠ | ɠ̊ |
| מסודק | ‏ | kʼ |
| חוכך מסודק (צדי) | ‏ | xʼ |
| חוכך מסודק (צדי) | ‏ | ʟ̝̊ʼ |
| מחוכך מסודק (צדי) | ‏ | kxʼ |
| מחוכך מסודק (צדי) | ‏ | kʟ̝̊ʼ |
עיצור וילוני, אפי [ŋ]
עיצור וילוני, אפי, אטום [ŋ̊]
עיצור וילוני, סותם, קולי [g]
עיצור וילוני, סותם, אטום [k]
עיצור וילוני, חוכך, קולי [ɣ]
עיצור וילוני, חוכך, אטום [x]
עיצור וילוני, מקורב [ɰ]
עיצור וילוני, מקורב, אטום [ɰ̊]
עיצור וילוני, מקורב צדי [ʟ]
עיצור וילוני, מקורב צדי, אטום [ʟ̥]
עיצור וילוני, מפונם [ɠ]
עיצור וילוני, מפונם, אטום [ɠ̊]
עיצור וילוני, מסודק [kʼ]
וילוניים משופתתים

עיצורים הנחתכים בשני בסיסי חיתוך ראשיים – וילון ושפתיים.
עיצור וילוני משופתת, מקורב [w]
עיצור וילוני משופתת, מקורב, אטום [ʍ]
עיצורים וילוניים בעברית

האות גימ"ל מייצגת וילוני סותם קולי
האות כ"ף לאחר חוסר תנועה והאות קו"ף מייצגות וילוני סותם אטום
האות כ"ף לאחר תנועה מייצגת וילוני חוכך אטום
האות ו"ו ייצגה בעבר וילוני משופתת מקורב בעל זיקה לתנועות המעוגלות חולם ושורוק.
ראו גם

| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
פסווליס (מחוז משנה)

| --- | --- |
סמל פסווליססמל פסווליס

צילום אוויר של נוף במחוז-משנה פסווליס
 מדינה:  ליטא ליטא
 מחוז:  פוניבז'
 מושל:  Gintautas Gegužinskas
 בירת המחוז המשנה:  פסווליס
 תאריך ייסוד:  1950 
 שטח:  1,289 קמ"ר
 אוכלוסייה:  ‏
  ‑ במחוז המשנה:  22,296 (1 בינואר 2023)
 קואורדינטות:  56°16′58″N 24°48′55″E﻿ / ﻿56.28278°N 24.81528°E﻿ / 56.28278; 24.81528
 אזור זמן:  UTC +2
 www.pasvalys.lt
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
פסווליס (בליטאית: Pasvalio rajono savivaldybė ‏האזנהקובץ:Pasvalys.ogg‏Ⓘ‏; בפולנית: Pozwoł; ביידיש: פאסוועלע; בעברית פוסוול ולעיתים: פוסבילה, או פסווילה) הוא אחד מ-60 מחוזות משנה של ליטא. מבחינה מנהלית הוא מחוז משנה של מחוז פוניבז'.
מחוז-משנה פסווליס משתרע על פני 1,289 קמ"ר, ואוכלוסייתו מנתה בשנת 2014, למעלה מ-26,000 תושבים. העיר פסווליס (פוסבילה) היא העיר הגדולה ביותר במחוז-המשנה, ומשמשת כמרכז המנהלי שלו.
יישובים

במחוז המשנה שתי עיירות גדולות: עיירת המחוז פסווליס, ויונישקיליס. שבע עיירות קטנות ו-398 כפרים קטנים וחוות.
פאקס דאי

פאקס דאי (pax dei, מילולית "שלום אלוהי" או "שלום האל") הוא ביטוי לטיני שנועד לתאר תקופה ואורח מחשבה באירופה של ימי הביניים שנבעו מרצון לרפורמה דתית רוחנית. תנועה של טיהור פנימי בכנסייה הקתולית ובחברה, רצון להיאבק נגד ההשפעות החילוניות בתוך הכנסייה, הטלת סנקציות דתיות על מנת להגביל את האלימות וקריאה לאנשי הדת להתנהג לפי ערכי הנצרות ולא לשאת נשק. תוצאת התנועה הייתה ריבוד חברתי שונה באירופה.
תנועת השלום התחילה בצורה מוגבלת במאה ה-10 כתגובה לאלימות ששררה בחברה המערב אירופאית, התעצמה עם תנועת ההפוגה של אלוהים (treuga dei) ושרדה בצורה כלשהי עד המאה ה-13.
השם "שלום אלוהי" נובע מההתחייבות שנטלו עליהם אנשים תוך שבועה. שבועה בעולם ימי הביניים עירבה את אלוהים ומכאן השם.
רקע

בעיית הביטחון האישי והציבורי התעוררה עם קריסתה של האימפריה הקרולינגית ובתקופת בית קאפה, תקופה בה התבסס הפיאודליזם, נוצר מצב של חוסר שליטה מרכזית וחוסר בסדר ציבורי. צרפת התפצלה למחוזות קטנים רבים תחת שלטון ואסלים פאודליים רבי עוצמה, מצב בו אצילים מקומיים ואבירים נלחמו זה בזה על השליטה. גם פלישות הנורמנים תרמו להתפרקות הממלכה הפרנקית, התהוות שושלות שליטות בחבלי ארץ שהיו בעבר חלק מהממלכה המאוחדת ולהתערערות הביטחון הציבורי.
חוקי ירושת הבן הבכור (פרימוגנטורה) הותירו את הבנים הצעירים של המשפחות האריסטוקרטיות במסע חיפוש אחר אדמות, שהן מקור הכוח העושר והכסף באירופה. מתוך בנים אלו החל להתבסס מעמד האבירים שמילאו את חייהם במלחמות, בתקיפת כפרים ואחוזות של אצילים אחרים ואגב כך בתקיפת מנזרים ואנשי כנסייה. האריסטוקרטיה רצתה לממש את האידיאל האריסטוקרטי של הפגנת עושר ולשם כך הייתה זקוקה לכסף. מאחר שהאריסטוקרטיה לא הייתה יצרנית ואת האחוזות שהם החזיקו הם כבר סחטו ככל האפשר,  הדרך להשגת כספים אלו היו שוד וביזה. את השלל נטלו מכל מי שהתאפשר להם, כולל כנסיות ומנזרים ובעיקר מהאיכרים שישבו על נחלות של אצילים אחרים.
הכנסייה הקתולית איבדה את עצמאותה והפכה לחלק מההיררכיה הפאודלית. מי שערכו ביקורות על התנהלות הכנסייה היו צוותים שמונו על ידי השלטון, המיסי דומיניקי, (missi dominici), שהיו מורכבים מאיש דת אחד ומאיש הביורוקרטיה הסֵקוּלָרִית (אנ'). הפיקוח החיצוני הסקולרי החליש את עצמאותם של המנזרים ושל אבות המנזר ובנוסף, תיקוניו של בנדיקטוס מאניאן גרמו להארכת זמן התפילות על חשבון זמן העבודה והקטינו את עצמאותם הכלכלית של המנזרים. התפרקותה המדינית של גרמניה, פלישותיהם של הויקינגים שבזזו מנזרים, התחזקות האצולה הפיאודלית והחלשות הערים היו גורמים מסייעים להחלשות המנזרים.
היו מבין אנשי הכנסייה כאלו שההתקפות החוזרות ונשנות עליהם ועל רכושם גרמו להם לשאת נשק ולהגן על עצמם. אלו היו בעיקר בני אריסטוקרטיה שכחלק מחינוכם עברו הכשרה בשימוש בנשק וכן חיילים לשעבר שידעו כיצד לאחוז חרב. בין הנזירים החמושים היו כאלו שהתארגנו לקבוצות פעולה חמושות קטנות שנטלו על עצמן הגנה אקטיבית של רכוש הכנסייה ואלו שבחסותה.
ההתחלה כנראה הייתה עממית. תנועת מחאה של הכמרים הכפריים והנזירים בפריפריה שניסו לארגן את קהילותיהם למנוע מלחמות פרטיות. כשהתנועה התחזקה הם הצליחו להשביע אבירים לא לפגוע באנשי כנסייה הנעים בדרכים ולא לפגוע בעבודת האיכרים.
הבישופים הצטרפו מהר כי הבינו שהתנועה מסייעת למעמדם הדתי ושהיא מאפשרת להם להטיל קנסות על מפרי השלום, קנסות שיכנסו לכיסם.
כאשר התמסדה התנועה היא הפכה לתנועת שלום בשם האלוהים ובאמצעות השליטים והבישופים. מלכי צרפת הבטיחו בהכתרתם הבטחה להשכנת השלום. אולם לא היה שלום מלא כפי שרצו העם והכמורה, כלומר ביטחון אישי וביטחון רכוש מלאים, ובמקום זאת הושגה פשרה של שביתת נשק בשם האלוהים, treuga dei, שהוציאה ימים מסוימים ותקופות שנה מסוימות מחוץ לזכות המלחמה של האצולה, במקביל להכרזה על חסינות מתמדת לנזירים ועולי רגל. הסדרי השלום היו תלויים בשליט ובכוחו ובאיזון שאר הכוחות הפוליטיים בטריטוריה ומומשו במערכת המשפט של השלטון המרכזי במקום בקרבות ובנקמת דם או מלחמה על כבוד.
כינוסים קודמים

להבדיל מהתקופה בה השלטון החילוני הגן על הכנסיות והמנזרים, מלכים חלשים של התקופה הפיאודלית לא היו מסוגלים להגן על הכנסיות והמנזרים, לכן החליטו ראשי הכנסייה הקתולית לערוך כינוס (קונסיליום) ולפעול לתיקון המצב. הם שאפו להגיע למצב בו האריסטוקרטיה תתחייב לא לפגוע בכנסייה ובאיכרים.
בזמנים כגון אלה, כאשר תושבי האזור היה סובלים מאי-סדר הנובע מסכסוכים מקומיים, נציגות הדת המקומית הכוללת  אבות מנזר ובישופים, הייתה נוהגת לכנס מועצה. שלחו  הזמנות לאנשי אצולה מקומיים ולכל נכבדי האזור. הכמורה הייתה מביאה למקום ההתכנסות את כל שרידי הקדושים שהיו זמינים. שרידים אלה יכלו לכלול חתיכות עצם, בקבוקונים המכילים דם, שרידי בגדים שלבשו הקדושים וכל חפץ אחר שהיה במגע פיזי עם קדוש. על מנת להגביר את אפקט הדרמטיות היו אנשי הדת עורמים את כל החפצים הקדושים בערמה אחת. אנשי הדת היו מאיימים כי הקדושים ייפרעו ממי שגרם לחילול שרידי הקודש ומפנים אצבע מאשימה כלפי האצולה. האמונה בכוחם של שרידי הקדושים הייתה חזקה מאוד ולכן היה אפשר להניע את האצולה לפעול בדרך מסוימת או לפחות להבטיח כי יפעלו בדרך זו. במקרים בהם האצילים לא מיהרו לשתף פעולה היו אנשי הדת מסבירים לנשותיהם, אימהותיהן ובנותיהן של האצילים כי סירוב כזה ימיט עליהם צרות בעולם הזה וגיהנום בעולם הבא. נשות האצולה, שהיו לרוב מאמינות יותר, היו משתכנעות על נקלה ומשכנעות את הגברים.
לא כל האצילים ואנשי האריסטוקרטיה היו מגיעים לכינוסים אלו, וגם כאשר הגיעו לא הסכימו כולם להישבע לקיים את בקשות אנשי הדת, וגם כאשר הבטיחו - לא קיימו כולם את הבטחותיהם לכן הצלחת הכינוסים הללו הייתה מוגבלת.
הכינוס הראשון שדן בהגנה על החלשים שבחברה אורגן על ידי הבישוף גי מלה-פואי שנעזר בשניים מאחייניו שהיו רוזנים נחשבים. הוא אסף את כל שדרות העם בראשות האצילים ונכבדי הכנסייה, בשדה פתוח שליד חומות העיר. הביא את שרידי הקדושים שעמדו לרשותו ותוך איום בנידוי השביע את הנוכחים לשמור על השלום ולא לפגוע בחלשים.
מקור אחר טוען כי הכינוס הראשון היה בשארו ב-989 והכינוס השני ב-990 בלה-פואי.
הכינוס בשרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנת 989 נערך כינוס דומה, למטרות דומות, ליד העיר שרו (Charroux) שבדרום צרפת. הייחוד בכינוס אינו בעצם קיומו אלא בכך שהמסמך עליו חתמו במהלך הכינוס נשמר והועבר לימינו בדרך של העתקה חוזרת ונשנית בסקריפטוריומים.
הכינוס לא גינה את האלימות עצמה ולא ניסה למנוע מאבירים לנקוט באלימות בינם לבין עצמם אלא ניסה להגביל את השימוש באלימות נגד חסרי היכולת להגן על עצמם.
הכינוס בשרו > המסמך

הסינוד שנערך בשרו (Synod of Charroux) הוציא מסמך ובו שלושה סעיפים.
נוסח המסמך (תרגום חופשי):
בשם מושיענו ישו הנוצרי, יוני 989. ועל פי דוגמת אבותינו הקדמונים, אני, גומבלדוס, ארכיבישוף בורדו (אקוויטניה השנייה), יחד עם בישופים, אנשי כנסייה, וחילונים משני המינים התאספנו בחסדו של אלוהים בסינוד של שרו. אנו שוטחים תחינתנו בפני אלוהים וחסדו, ומבקשים תמיכה. אנחנו, המוכנים להודות בכך שהעובדה שהכנס התעכב הביאה על המחוז שלנו הרגלים רעים, מוציאים בשם האל את הצווים הבאים:
חרם נגד אלו הפורצים לכנסיות. מי שיפרוץ אל כנסייה או ישדוד אותה יוחרם, אלא אם יכפר על עוונו.
חרם נגד אלו השודדים עניים. מי שיחמוס מעובד אדמה או מאיש עני כבש, שור, חמור, פרה, עז או חזיר, יוחרם, אלא אם יכפר על עוונו.
חרם נגד אלו הפוגעים באנשי דת. כל התוקף, תופס בשבי, או מכה כומר, בישוף או איש דת אחר שאינו נושא נשק עליו (כגון מגן, חרב, שריון או קסדה) אלא הולך לבדו שוחר-שלום או שוהה בבית, מחלל הקודש, ינודה מהכנסייה אלא אם יכפר על עוונו או שהבישוף יגלה שאיש הדת הביא זאת על עצמו באשמתו.
על החתום - הארכיבישוף של בורדו, בישופים מערים שונות כפואטייה, לימוז' (הבישוף של חבל לימוזן), אנגולם, פריגור וחבל לנגדוק.
הכינוס בשרו > החידוש שבמסמך

שני חידושים עיקריים במסמך וברוחו:
הריבוד החברתי החדש. עד הכינוס הייתה החברה מחולקת מנקודת ראותה של הכנסייה לשלושה מעמדות או שדרות חברתיות:
laici, עמאי - פשוטי העם שאינם בעלי תפקיד בהיררכיה הדתית. המילה מגיעה מיוונית λαϊκός, (מהשורש λαός) שמשמעו עם או עממי
clerici, מיוונית κλῆρος, בעלי תפקיד בפולחן הדתי. אלו הם הכמרים והבישופים שקיבלו הסמכה לכהן בארגון הכנסייתי
monachi, הנזירים
אנשי דת, קבוצה המקבצת אליה את הכמרים ואת הנזירים, (oratores)
חילונים בעלי כוח או חילונים נושאי נשק (armato או bellatores כלומר נושאי נשק)
חילונים הזקוקים להגנה או חילונים שאינם נושאי נשק (inerme הבלתי חמושים או laboratores כלומר העם העובד)
הכנסייה, בפעם ראשונה בתולדותיה נוטלת לעצמה תפקיד שעד עכשיו היה שייך לשלטון (למלכים) והוא ההגנה על חסרי הישע - העניים ואנשי הכהונה שאינם נושאי נשק
הרחבות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בכינוסים מאוחרים יותר הורחבו ההגנות שהוגדרו בפאקס דאי. למשל בכינוס של 1033 הורחבה ההגנה גם אל השדרה החברתית החדשה של סוחרים וסחורותיהם.
כל הרעיון של רפורמות קלוני התבסס על ההבנות שהושגו בפאקס דאי. מנזר קלוני כשלעצמו שלט על שטח קטן מאוד אבל נתן חסות למנזרים רבים שהיו מוגנים על פי הסכם זה וההסכמים שאחריו.
בחלוף זמן, המונח פאקס דאי הורחב לסוג של חסות שנותנת הכנסייה. למשל צליינים שיצאו למסעות עלייה לרגל ציפו שלא יתקפו אותם כי הם פועלים בשליחות דתית ולכן נהנים מהשלום האלוהי.